[{"text_idx": "#000000", "text": "Tervisekassa: Mis toimub tervishoiu rahastamisega?"}, {"text_idx": "#000001", "text": "Praegune tervishoiu rahastamise mudel ei suuda pakkuda ravikindlustuskaitset ko\u0303igile, tagada piisavalt tervishoiuto\u0308o\u0308tajaid, lu\u0308hendada ravija\u0308rjekordi vo\u0303i rahastada ko\u0303iki uusi ravimeid ja raviteenuseid. Tervisekassa uurib oma blogis, mis toimub nende eelarvega ja kuidas saaks tervishoidu ja\u0308tkusuutlikult rahastada."}, {"text_idx": "#000002", "text": "Tervishoiu lisarahastuse vajadus on saanud palju ta\u0308helepanu. Samas on Tervisekassa kui Eesti tervishoiu peamise rahastaja finantstulem olnud viimastel aastatel positiivne ja aastaeelarved on planeeritud u\u0308leja\u0308a\u0308giga, sest selline on olnud riigi soov. Tervisekassa eelarve iga-aastase kasvu ja positiivse tulemi to\u0303ttu tekib inimestel arusaadavalt ootus, et lisanduvad summad peaksid ravija\u0308rjekordi lu\u0308hendama ja uusi teenuseid vo\u0303i ravimeid ka\u0308ttesaadavamaks tegema, ometi see pahatihti nii ei ole. Vo\u0303ib tekkida ku\u0308simus, kuidas siis ikkagi on Tervisekassa eelarvega ja tervishoiu rahastamisega \u2013 kas raha tuleb juurde vo\u0303i on seda puudu? Vaatame, kuidas on korraldatud Tervisekassa finantseerimine ja kuhu vahendid suunatakse."}, {"text_idx": "#000003", "text": "Tervisekassa on osa riigieelarve tasakaalust"}, {"text_idx": "#000004", "text": "Tervisekassa juhatuse liige Pille Banhard: \u201ePraeguse rahastusega rahuldame umbes 95 protsenti ravivajadusest, aga rohkemat ei luba meie eelarvele seatud piirid.\u201d Foto: Tervisekassa"}, {"text_idx": "#000005", "text": "Tervisekassa juhatuse liikme Pille Banhardi so\u0303nul on Tervisekassa eelarve u\u0308ks osa riigieelarvest ja seeto\u0303ttu on ko\u0303ik rahastamist puudutavad ku\u0308simused, sh tulude ja kulude prognoosid rangelt reguleeritud riigieelarve seadusega. \u201eSee ta\u0308hendab, et Tervisekassa peab tegutsema etteantud raamides ega saa mo\u0303jutada tervishoiu rahastamise summasid. Viimastel aastatel on riigi ootus Tervisekassale olnud selline, et aasta lo\u0303puks peab eelarve olema plussis, vastasel juhul mo\u0303jutab see riigieelarve tasakaalu,\u201d selgitas Banhard."}, {"text_idx": "#000006", "text": "Kuigi Tervisekassa eelarve on plussis, ei ole kasutatav raha piisav, et katta inimeste ko\u0303iki ravivajadusi. \u201ePraeguse rahastusega rahuldame umbes 95 protsenti ravivajadusest, aga rohkemat ei luba meie eelarvele seatud piirid. Optimaalsest vajadusest ja\u0308a\u0308b 5 protsenti rahastamata. See on u\u0308helt poolt meie eelarve positiivse tulemi hind ja teiselt poolt na\u0308itab seda, et praegune rahastusmudel ei ole piisav ko\u0303ikide vajaduste rahuldamiseks,\u201d lisas Banhard. See va\u0308ljendub inimeste jaoks na\u0308iteks tervishoiuto\u0308o\u0308tajate puuduse, pikkade ravija\u0308rjekordade ja suure omaosalusena. Tervisekassa peab pidevalt ravi rahastamise lepinguid ka\u0308rpima, et su\u0308steem ellu ja\u0308a\u0308ks."}, {"text_idx": "#000007", "text": "Kust Tervisekassa raha tuleb ja kuhu la\u0308heb?"}, {"text_idx": "#000008", "text": "2023. aastal on Tervisekassa eelarve kogumahuks planeeritud 2,2 miljardit eurot. Suur osa Tervisekassa tuludest tuleb to\u0308o\u0308jo\u0303umaksudest (2023. aastal on see ligi 82 protsenti eelarve tuludest ehk 1,8 miljardit), mida to\u0308o\u0308andja maksab iga to\u0308o\u0308tava inimese eest sotsiaalmaksuna. See na\u0308itab, et Eesti maksumaksja on ka suurim tervishoiu rahastaja."}, {"text_idx": "#000009", "text": "Teine suur tuluallikas on mitteto\u0308o\u0308tavate vanaduspensiona\u0308ride eest riigieelarvest eraldatav toetus, et laiendada ravikindlustuse tulubaasi. 2023. aasta eelarves on tegevustoetuse summa osakaal ligikaudu 11 protsenti ehk 0,25 miljardit. Aastateks 2020\u20132024 oli riigieelarves ette na\u0308htud ka ta\u0308iendav eraldis ehk lisaraha, katmaks va\u0308henevat maksulaekumist, mida prognoositi koroonakriisi alguses."}, {"text_idx": "#000010", "text": "Suurema osa eelarverahast suunab Tervisekassa tervishoiuteenustele (76 protsenti), ravimitele (10 protsenti) ja to\u0308o\u0308vo\u0303imetushu\u0308vitistele (10 protsenti). \u201eRavikindlustuse rahaga tasume nii erakorraliste kulude, aga ka uute ravivo\u0303imaluste eest. Samuti katame teenuste hindade kallinemise, mis vo\u0303imaldab raviasutustel vo\u0303tta kasutusele uusi tehnoloogiaid ja maksta tervishoiuto\u0308o\u0308tajate to\u0308o\u0308tasusid. Lisaks suuname u\u0308ha rohkem raha tervise edendamisele, et kasvatada meie inimeste tervisekirjaoskust ja ennetada meile ko\u0303igile kalliks minevaid haiguste ravikulusid,\u201d selgitas Banhard rahakasutust."}, {"text_idx": "#000011", "text": "Ravikindlustuse rahaga tasume nii erakorraliste kulude, aga ka uute ravivo\u0303imaluste eest."}, {"text_idx": "#000012", "text": "Kui maksulaekumine on hea ja tervishoiule kavandatud raha kasutatakse planeeritust va\u0308hem, tekib Tervisekassal positiivne tulem ehk kasum. Selle lisarahaga saab katta tervishoiukulud nendel aastatel, mil maksulaekumine osutub planeeritust halvemaks vo\u0303i kui eelarvestatud tervishoiukulude kasutus on olnud planeeritust suurem."}, {"text_idx": "#000013", "text": "Mis juhtub siis, kui kriisi vo\u0303i muude asjaolude to\u0303ttu vajab tervishoid planeeritust rohkem raha?"}, {"text_idx": "#000014", "text": "Banhardi so\u0303nul on selleks ette na\u0308htud Tervisekassa reservid, mille maht on 2023. aasta alguse seisuga kokku ligi 580 miljonit eurot. \u201eReservide abil on vo\u0303imalik leevendada majanduslangusest tulenevaid riske, katta negatiivseid tulemusi ja tagada, et arstiabi oleks meie ravikindlustatud inimestele alati ka\u0308ttesaadav,\u201d selgitas Banhard. Samas iseloomustab reservide suurust to\u0303siasi, et kui mingil po\u0303hjusel Tervisekassale tulusid u\u0308ldse ei laekuks, siis kataks Tervisekassa reservidega vaid kolme kuu kohustused ja siis oleks raha otsas."}, {"text_idx": "#000015", "text": "Eesti tervishoiu rahastamine on jo\u0303udnud olukorda, kus selline tasakaal, et pool u\u0308hiskonnast maksab ja kogu u\u0308hiskond tarbib, pikaajaliselt enam ei toimi. Viimaste aastate maksulaekumine oli to\u0303esti prognoositust parem ja Tervisekassal on kogunenud va\u0308ike reserv, aga samamoodi ja\u0308tkamine pole ja\u0308tkusuutlik. \u201ePraeguse olukorra ja\u0308tkudes elame paar aastat u\u0308le, aga edasi la\u0308heb to\u0303esti keeruliseks. Olemasoleva rahastuse juures on tervishoiuvaldkonna rahalist puuduja\u0308a\u0308ki vo\u0303imalik 1\u20132,5 aastat reservidest katta, aga kui me su\u0308steemi ei muuda, siis edaspidi on suhteliselt kasinad vo\u0303imalused,\u201d to\u0303des Banhard. Sama rahastussu\u0308steemiga ja\u0308tkates meie ravija\u0308rjekorrad mitte ei lu\u0308hene, vaid pikenevad. Seeto\u0303ttu tuleb tegeleda uute lahenduste va\u0308ljato\u0308o\u0308tamisega ja su\u0308steemi muutmisega."}, {"text_idx": "#000016", "text": "Olemasoleva rahastuse juures on tervishoiuvaldkonna rahalist puuduja\u0308a\u0308ki vo\u0303imalik 1\u20132,5 aastat reservidest katta, aga kui me su\u0308steemi ei muuda, siis edaspidi on suhteliselt kasinad vo\u0303imalused."}, {"text_idx": "#000017", "text": "2022. aasta lo\u0303pus alustati Sotsiaalministeeriumi eestvedamisel tervishoiu rahastamise ja\u0308tkusuutlikkuse vo\u0303imaluste analu\u0308u\u0308siga. Poliitikaanalu\u0308u\u0308s \u201eEesti tervishoiu rahastamise senised uuringud ja uuendatud stsenaariumid\u201c valmis ta\u0308navu ma\u0308rtsikuus ja sellesse panustasid nii Tervisekassa kui ka rahandusministeeriumi eksperdid. Raportis simuleeritakse Tervisekassa tulusid ja eelarve tasakaalu erinevate rahastamise stsenaariumide korral."}, {"text_idx": "#000018", "text": "Mitmed stsenaariumid on juba ka varem arutluse all olnud, na\u0308iteks maksubaasi laiendamine, riigi lisarahastus laste eest, alkoholi- ja tubakaaktsiisi suunamine tervishoiukulude katmiseks vo\u0303i to\u0308o\u0308vo\u0303imetushu\u0308vitiste va\u0308ljaviimine Tervisekassa eelarvest. Raportis vaadatakse ka ko\u0303ikidele Eesti elanikele ravikindlustuse vo\u0303imaldamist ja selle mo\u0303ju nii kuludele kui ka tuludele."}, {"text_idx": "#000020", "text": "U\u0308ks rahastamise stsenaarium, mida raportis analu\u0308u\u0308sitakse, on erakindlustuse rolli vo\u0303imalik suurendamine. \u201eErakindlustust saab Eestis ka\u0308sitleda ta\u0308iendava tervisekindlustusena, mis vo\u0303iks katta inimeste kasvavat omaosalust, kui solidaarne ravikindlustussu\u0308steem ei suuda pakkuda piisavat finantskaitset vo\u0303i ei kata osasid teenuseid (na\u0308iteks ta\u0308iskasvanute hambaravi). U\u0308ldiselt vo\u0303ib o\u0308elda, et erakindlustuse kasutuselevo\u0303tmist takistavad tegurid on erateenuse osutajate va\u0308hesus, ulatuslik riiklik ravikindlustus ja ka inimeste va\u0308hene kogemus kindlustustoodete kasutamisel,\u201c nentis Banhard."}, {"text_idx": "#000021", "text": "Lisaks analu\u0308u\u0308sitakse raportis inimese isiklikule ravikontole raha kogumist. \u201eSelle stsenaariumi kohaselt oleks inimestel lisaks ravikindlustusele eraldiseisev ravikonto, kuhu maksusoodustusega raha koguda. Ravikontode rakendamise u\u0308ks eesma\u0308rk oleks suurendada inimese enda vastutust oma terviseka\u0308itumise eest ja u\u0308htlasi vo\u0303iks see aidata toime tulla demograafiast tingitud kulude kasvu survega. Analu\u0308u\u0308sides on samas toonitatud, et ravikontode juurutamise oluline eeltingimus on riigi demograafia sobilik struktuur ehk suur noorte ja to\u0308o\u0308tavate inimeste osakaal rahvastikus,\u201c ro\u0303hutas Banhard."}, {"text_idx": "#000022", "text": "Me na\u0308eme, et Eesti tervishoid suudab pakkuda maailmatasemel ravi, kuid selle ja\u0308tkusuutlikkuse tagamiseks tuleb riigina panustada oluliselt rohkem tervishoiu arengusse, terviseedendusse ja haiguste ennetusse. Ainult terve inimene saab ta\u0308iemahuliselt panustada Eesti arengusse \u2013 o\u0303ppida, to\u0308o\u0308tada ja kaitsta meie riiki."}, {"text_idx": "#000023", "text": "Tervishoid ei ole kulu, vaid investeering meie inimestesse, ja meie u\u0308hine eesma\u0308rk on tulevikus leida viise, kuidas investeerida meie inimeste tervisesse ko\u0303ige tulemuslikumalt, sa\u0308ilitades solidaarse ravikindlustuse."}, {"text_idx": "#000024", "text": "VA\u0308RSKEMAD TEEMADU\u0308ledoosi po\u0303hjustatud surmade arv on hu\u0308ppeliselt kasvanudOktoobri keskel saavad riskiru\u0308hmad tasuta gripivaktsiiniTervisekassa podcast: Kuidas vabaneda nikotiiniso\u0303ltuvusest?Tallinna Lastehaigla kirurgid opereerisid taas edukalt imiku kolju va\u0308a\u0308rarendit10. september on rahvusvaheline suitsiidiennetuspa\u0308evViljandi haigla pakub nu\u0308u\u0308d optometristi teenustTervisekassa ja Suukool kutsuvad lasteaedasid osalema juhendatud hambapesusDr Jana Olak: U\u0308kski hambaauk ise kinni ei kasvaHambaravihu\u0308vitise to\u0303us so\u0303ltub eelarveko\u0303nelustestSuitsiidide ennetamine vajab u\u0308leriigilist nullvisiooni ning alustada tuleb lastest ja noorukitestMeeste terviseka\u0308itumise uuring: abi otsimist takistab pu\u0308u\u0308d terviseprobleemidega ise hakkama saadaTAI: ootame naisi emakakaelava\u0308hi so\u0303eluuringule ja pakume ka sel aastal kodutestimise vo\u0303imalustTartu Lastekliinik alustab to\u0308o\u0308d Maarjamo\u0303isa meditsiinilinnaku uues ravikorpusesTartu ko\u0303rvakliinik asub nu\u0308u\u0308d Maarjamo\u0303isa meditsiinilinnakusUus diagnostikameetod aitab su\u0308damehaigetele individualiseeritud ravi ma\u0308a\u0308rata"}, {"text_idx": "#000025", "text": "U\u0308ledoosi po\u0303hjustatud surmade arv on hu\u0308ppeliselt kasvanud"}, {"text_idx": "#000026", "text": "Oktoobri keskel saavad riskiru\u0308hmad tasuta gripivaktsiini"}, {"text_idx": "#000028", "text": "Tallinna Lastehaigla kirurgid opereerisid taas edukalt imiku kolju va\u0308a\u0308rarendit"}, {"text_idx": "#000029", "text": "10. september on rahvusvaheline suitsiidiennetuspa\u0308ev"}, {"text_idx": "#000030", "text": "Viljandi haigla pakub nu\u0308u\u0308d optometristi teenust"}, {"text_idx": "#000031", "text": "Tervisekassa ja Suukool kutsuvad lasteaedasid osalema juhendatud hambapesus"}, {"text_idx": "#000033", "text": "Suitsiidide ennetamine vajab u\u0308leriigilist nullvisiooni ning alustada tuleb lastest ja noorukitest"}, {"text_idx": "#000034", "text": "Meeste terviseka\u0308itumise uuring: abi otsimist takistab pu\u0308u\u0308d terviseprobleemidega ise hakkama saada"}, {"text_idx": "#000035", "text": "TAI: ootame naisi emakakaelava\u0308hi so\u0303eluuringule ja pakume ka sel aastal kodutestimise vo\u0303imalust"}, {"text_idx": "#000037", "text": "Tartu ko\u0303rvakliinik asub nu\u0308u\u0308d Maarjamo\u0303isa meditsiinilinnakus"}, {"text_idx": "#000038", "text": "Uus diagnostikameetod aitab su\u0308damehaigetele individualiseeritud ravi ma\u0308a\u0308rata"}]